Diari Oficial de la Generalitat Valenciana


Sumari del DOGV 8573, del 18-06-2019 (2019/6095)

RESOLUCIÓ d'11 de juny de 2019, de la Conselleria d'Educació, Investigació, Cultura i Esport, per la qual es dona publicitat a l'import global màxim destinat a les subvencions previstes en la Resolució de 12 de desembre de 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al suport a les persones investigadores amb talent - Pla GenT.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8573

Data del DOGV
:   18-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6095


Data del document
:   11-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ d'11 de juny de 2019, de la Conselleria d'Educació, Investigació, Cultura i Esport, per la qual es dona publicitat a l'import global màxim destinat a les subvencions previstes en la Resolució de 12 de desembre de 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al suport a les persones investigadores amb talent - Pla GenT. [2019/6095]  
Mitjançant Resolució de 12 de desembre de 2018, de la Conselleria d'Educació, Investigació, Cultura i Esport, es convoquen per a l'exercici 2019 subvencions del Programa per al suport a persones investigadores amb talent, Pla Generació Talent (DOGV 8463, 14.01.2019). El seu apartat segon estableix, d'una banda, que l'import global màxim per a l'exercici 2019 es farà públic per una resolució de la Conselleria d'Educació, Investigació, Cultura i Esport; i d'altra banda, que en tot cas es publicarà una declaració del crèdit disponible en el Diari Oficial de la Generalitat Valenciana i en la web de la Conselleria.  
  
La Llei 28/2018, de 28 de desembre, de pressupostos de la Generalitat per a l'exercici 2019, disposa en el seu estat de despeses i dins de la Secció Pressupostària 09 (Educació, Investigació, Cultura i Esport), Servei 02 (Secretaria Autonòmica d'Educació i Investigació), Centre Gestor 03 (Direcció General d'Universitat, Investigació i Ciència), programa pressupostari 542.50 (Investigació, Desenvolupament Tecnològic i Innovació), l'existència de la línia de subvenció S8252000 dins del capítol VII amb la denominació «Suport a persones investigadores amb talent. Pla Generació Talent» per import de 3.300.000,00 ?.  
  
Per Acord de 22 de març de 2019, del Consell (DOGV 8521, 03.04.2019), es va autoritzar la transferència de crèdit de la línia F8247000, Excel·lència Investigadora. Fundació FFES, a la línia S8252000, Suport a persones investigadores amb talent. Pla Generació Talent, per import d'1.500.000,00 ?, quedant dotada la línia S8252000 amb un total de 4.800.000,00 ?.  
En virtut d'això, i vista la proposta de resolució de la directora general d'Universitat, Investigació i Ciència de 20 de maig de 2019, i de conformitat amb aquesta, resolc:  
  
Primer  
Per a l'exercici 2019, les subvencions del Programa per al suport a persones investigadores amb talent - Pla GenT, convocades mitjançant Resolució de 12 de desembre de 2018, de la Conselleria d'Educació, Investigació, Cultura i Esport es finançaran amb càrrec a la secció, programa, línia i import global màxim que a continuació es relacionen:  
  
Secció: 09.  
Servei: 02.  
Centre gestor: 03.  
Programa: 542.50 € Investigació, Desenvolupament Tecnològic i Innovació (R+D+i)  
Línia S8252: 4.800.000, 00 -  
Import global màxim per a 2019 de les subvencions convocades per Resolució de 12 de desembre de 2018: 1.716.283,33 -  
Aquest import podrà incrementar-se en una quantia addicional de l'import total, quan, com a conseqüència de la concurrència d'alguna de les circumstàncies previstes en l'article 58 del Reglament de la Llei 38/2003, de 17 de novembre, de general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les ajudes regulades per la citada resolució.  
  
Segon  
La present resolució produirà efectes el dia de la seua firma, i es procedeix a la seua publicació en el Diari Oficial de la Generalitat Valenciana i en la web de la Conselleria d'Educació, Investigació, Cultura i Esport, amb caràcter previ a la resolució de la concessió, sense que tal publicitat implique l'obertura de termini per a presentar noves sol·licituds, ni l'inici de nou còmput de termini per a resoldre.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o ser impugnada directament davant de l'ordre jurisdiccional contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 11 de juny de 2019. El conseller d'Educació, Investigació, Cultura i Esport: Vicent Marzà Ibáñez.